02/12/2021 | Administración LocalMunicipal
Outes
Bases do Concurso de Escaparates de Nadal 2021

O Concello de Outes convoca un concurso de escaparates no que se poderán inscribir tódolos establecementos comerciais que desexen participar nesta campaña de Nadal. O concurso promocionarase a través da páxina web e Facebook do Concello: www.outes. gal, www.facebook.com/outesculturaemocidade e www.facebook.com/concellodeoutes.Poderán participar tódolos establecementos de Outes que o desexen e non se cobrará ningunha taxa pola súa inscrición. · Para poder concursar bastará con cubrir a ficha de inscrición en forma e prazo. Coa súa inscrición e solicitude as persoas aceptan as condicións e normativa vixente, reguladora. · As participantes deberán ser persoas físicas que actúen no seu propio nome e dereito, asociadas a un establecemento en concreto. Cada establecemento, só poderá participar unha vez. · O tema a desenvolver xirará en torno ao Nadal. Haberá total liberdade en canto á técnica e estilo. Valorarase a creatividade, orixinalidade, combinación de elementos e cores, iluminación e composición. · Os impresos deben presentaranse por rexistro, no Concello de Outes ou por calquera dos medios sinalados no artigo 16.4 da Lei 39/2015, de 1 de outubro, do procedemento administrativo común das administracións públicas. O prazo será dende o 3 de decembro ata o 15 de decembro de 2021 (ámbolos dous incluídos). Os impresos poderán obterse no Concello de Outes, na OMIX da casa da cultura, ou a través da páxina web do Concello (www.outes. gal). · A participación no concurso supón a aceptación das bases. · O período de valoración dos escaparates, por parte do xurado será dende o día 20 de decembro de 2021 ata o día 4 de xaneiro do 2022. · O xurado estará composto por cinco representantes de distintas asociacións do noso Concello. Constituirase formalmente. · O día 5 de xaneiro de 2021 darase a coñecer o escaparate gañador e o segundo clasificado. Difundirase a través do taboleiro de anuncios, páxina web e redes sociais do Concello. · Así mesmo recollerase a decisión do xurado a través dunha acta, na que aparecerán valorados e reflectidos os aspectos a ter en conta nestas bases. · Unha vez coñecidos os escaparates dos establecementos gañadores, cotexaranse os seus datos persoais a fin de acreditar a identidade e proceder ao pagamento dos agasallos. · As persoas agraciadas, deberán efectuar o trámite oportuno, a fin de que se lles ingrese o premio no número de conta correspondente, previa acreditación da súa identidade co DNI e certificación bancaria pertinente. · En caso de non presentarse nas oficinas do Concello para proceder aos trámites no prazo dun mes, entenderase que rexeita o premio. · Haberá dous premios: - Un primeiro premio de 200 euros ao escaparate mellor valorado. - Un segundo premio de 100 euros ao segundo mellor valorado. · A contía dos premios imputaranse ao orzamento de 2022, polo que a tramitación da mesma reviste o carácter de anticipada, quedando a concesión do premio condicionada á existencia de crédito axeitado e suficiente no orzamento de 2022. · O Concello reservase o dereito de dar de baixa ás persoas usuarias que incumpran o regulamento do concurso, e non se fai responsable das posibles faltas, no caso de incumprimento por parte dos participantes. · O Concello de Outes, só fará uso dos datos dos participantes do concurso para notificar e identificar á persoa gañadora e comprométese a non empregar ningún dato de carácter persoal para ningún outro fin. · O Concello de Outes resérvase o dereito de adiar e modificar as condicións e datas do concurso, previa notificación aos participantes do mesmo. · Quedarán descualificados tódolos escaparates que representen, conteñan ou promovan elementos ofensivos, que insulten a colectivos ou teñan implícito un discurso de odio. · Tamén serán descualificadas as persoas participantes que incumpran os requisitos básicos de educación e convivencia. Que insulten, acosen ou teñan comportamentos non apropiados, tanto co resto de concursantes como coa organización. Que leven adiante accións que poidan ser consideradas abusivas, contrarias á boa fe e aos principios de independencia, imparcialidade e/ou obxectividade do concurso. En Outes, 29 de novembro de 2021 Oana Diana Elizetxea Cantador de Outes